# 

# БИОГРАФИЈА

Др Ненад Хафнер, доктор економских наука, рођен је 10.04.1976. године у Нишу, где је завршио основну школу, гимназију и Економски факултет. Звање дипломирани економиста стекао је 1999. године. Магистрирао је на Економском факултету у Нишу, одбранивши магистарски рад на тему „Акционарство у Србији у условима транзиције“, 2010. године, а докторирао на истом факултету одбранивши докторску дисертацију под називом „Управљање институционалном димензијом одрживог руралног развоја“, 2016. године. Пред Комисијом за хартије од вредности и финансијско тржиште је 2000. године положио стручни испит за стицање звања брокера на финансијском тржишту. Од 2006. до 2010. године био је члан Председништва Друштва економиста Ниша. Похађао је Школу резервних официра 2003. године и резервни је потпоручник Војске Србије.

Од 2003. до 2009. године радио је у банкарском сектору (Societe Generale Bank, Ерсте банка, КБЦ банка), од чега је од 2006. године био на радним местима директора филијала у Ерсте банци и директора експозитуре у КБЦ банци.

Од 2009. године ради у Јавном предузећу „Нишстан“ у Нишу. Био је на радном месту руководилац сектора комерцијале. Септембра 2012. године изабран је за вршиоца дужности директора, а 2013. године је изабран за директора Јавног предузећа „Нишстан“. За време мандата др Ненада Хафнера, ЈП „Нишстан“ је пословало са позитивним финансијским резултатом, регулисана су дугогодишња дуговања према повериоцима, уведена је потпуна рационализација расхода, а квалитет и брзина услуга Предузећа битно је побољшана.

Аутор је више радова објављених на научним скуповима и у часописима националног значаја. Ожењен је и отац је две ћерке.